जासं, अदलहाट (मीरजापुर) : स्थानीय थाना क्षेत्र के अदलहाट-कैलहट मार्ग पर घरवासपुर ग्राम के पास मंगलवार को सुबह मवेशियों से भरी पिकअप के खेत में पलटने से तीन मवेशियों की मौके पर मौत हो गई। दुर्घटना के बाद पुलिस से बचने के लिए पिकअप चालक व पशु तस्कर वाहन छोड़कर फरार हो गए। सूचना पर पहुंची पुलिस ने मृत मवेशियों को पोस्टमार्टम कराने के बाद दफनवा दिया। साथ ही वाहन को कब्जे में लेकर दो बचे मवेशियों को गांव के चौकीदार को सौंप दिया।

पिकअप पर पांच बैल लेकर वाहन चालक व कुछ तस्कर अदलहाट की ओर जा रहे थे। अदलहाट-कैलहट मार्ग पर घरवासपुर पहुंचे ही थे कि इसी दौरान वाहन खेत में जाकर पलट गया। इससे उसमें लदे तीन मवेशी की मौके पर मौत हो गई। ग्रामीणों ने वाहन को पलटा हुआ और बैल के मरने की सूचना दिया पुलिस क्षेत्राधिकारी चुनार हितेंद्र कृष्ण व प्रभारी निरीक्षक प्रमोद कुमार यादव को दी। सूचना मिलते ही सीओ चुनार व प्रभारी निरीक्षक पुलिसकर्मियों के साथ मौके पर पहुंचकर वाहन को जेसीबी से बाहर निकलवाकर कब्जे में लेकर आगे की कार्रवाई में जुट गई है।

Posted By: Jagran

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस